इसीलिए यह सब भी कम न हो, पहाड़ों के निर्माण, नदियों को बचाने की भी परियोजनाएं चलें, इसी की कवायद है। नदियों को बचाने के लिए दूसरी नदियों से पानी ला कर छोड़ने की परियोजना चल रही है, नहर से पानी ला कर नदी में छोड़ने की परियोजना चल रही है, पंपिंग सेट से पानी भरने के उपाय बताए जा रहे हैं। तालाबों-कुंडों को भी पंप से भरा जा रहा है। परियोजना दर परियोजना रुपया बह रहा है, पैसे का प्रवाह बढ़ रहा है, लेकिन पैसे से क्या पानी पैदा होगा? जब जंगल नहीं रहेंगे, पहाड़ नहीं रहेंगे तो नदी भी नहीं रहेगी, अंत में भू-जल भी नहीं रहेगा, कैसे चलेगा पंप कैनाल।